Қазақстандағы туризм жағдайы

 Туризм-адамның күнделікті жұмыстан бос уақытында саяхаттау және өз қалауынша көңіл көтеру мақсатында арнайы ұйымдастырылған демалыс.Қазіргі таңда туристік нарықтың негізін сандық жағынан да,сапалық тұрғыдан да қызметкерлердің демалысының ақысы құрайды.Сонымен қатар туризімнің әлемдік экономикада рөлі зор.Елдің ақшалай түсімдерінің көзі және қарапайым халықты жұмыспен қамтамасыз ету құралы.Сондай-ақ туризм ЖІӨ салымдарын кеңейтеді.Экономикалық жағдайдан қарағанда туризм саласы әлемдік экономиканың көшбасшысы және ең ауқымды салалардың бірі.Көптеген дамыған елдер туризм саласын елдің дамуына ықпалы үлкен деп санайды.Мысалы соңғы онжылдықта туризм түрік экономикасында ерекше рөл сомдады.Түркияның 2022 жылы туризмнен түскен табысы рекордтық көрсеткіштен 46 миллиард доллардан асты.

 Ал ендеше Қазақстандағы туризімнің жағдайына көшейік.Туризм туралы заң 1992 жыл 3 шілде қабылданды.Біздің елде туристік сферада үлкен жетістікке жетуге мүмкіндік көп.Себебі елімізде табиғи ресурстар,тарихи ескерткіштер мен сәулет өнерлері көп.1997-2000 жылдар аралығында көптеген өзгерістер ене бастады.Сол жылдары Ұлы Жібек жолындағы тарихи мұраларымыз бен мекендеріміз қалпына келтіріле бастаған.Елімізде көптеген қалалар мен мекендерде туризм дами бастады.2003 жылы Қазақстан Республикасында 713 туристік фирма болса,қазіргі таңда туристік фирмалар саны біршама артқан.Бірақ еліміздегі туризімнің күрт құлдырап кетуіде әбден мүмкінСебебі көптеген туристік нысандар мен келушілер санының көптігі табиғи мұрамыздың құндылығын жоюуы мүмкін.Сонымен қатар биыл еліміздегі орындарының бағасы 27% өсті.Алысқа бармай-ақ қояйын.Мынау бас қаламыз Астанаға тиіп тұрған Бурабайдың өзінде дем алу үшін біраз қаражат қажет.Орташа есеппен тамақты қоспағанда адам басына жатын-орынға күніне 6000-9000тг кетеді.Ал қарапайым жатын-орын ыңғайсыздық тудырса қонақ үй жалдауға болады.Бағасы күніне 20000-50000 ға дейін барады.Одан бөлек бару-келу жолың,тамағың,басқада шығындарды қосқанда адам басына 5 күндік демалыс орта есеппен 150000-200000тг шығады.Ал мынадай демалысты қарапайым халықтың қалтасы көтермейді.Сондықтанда отандастарымыз басқа елге демалуды жөн санайды.Шетелде демалыс тиімдірек.Себебі бағалары арзан әрі ыңғайсыздық тудырмайды.Бірақ өз еліңнің қадірін шетте жүрсең білесің.

 Мәселен,Қазақстандағы ең төменгі жалақы мөлшері 70000тг.Ең төменгі жалақы алатын адамның демалу түгілі өз күндерін әзер көреді.Егерде демалыс орындарымыздың бағалары қарапайым халыққа тиімді болса,эконимкамызға да өз үлесін тигізер еді.Өз еліміздің бай табиғаты мен кең байтақ даласында демалуға әрбіріміз лайықтымыз.Әрбір адам еңбек демалысына шығып,жақсы демалып,бойды сергітіп,күш-жігер жинап,жұмысқа ерекше серпінмен келеді.Қолда бар алтынның қадрін білейік.Өз еліңде демалғанға ештеңе жетпейді,әрине қалтаң көтерсе.

 Астана қаласы №37 мектеп-лицейінің

 оқушысы Қуанышқызы Іңкәр